זבולון זליג בלבן

זבולון זֶליג בַּלַבַּן (באלאבאן; 17 במאי 1880, רוסיה – 1949, ניו יורק) היה סופר ומשורר ילדים, עיתונאי ומספר יידי.

קורות חיים 
ז"ז בלבן זכה לחינוך דתי מסורתי ב"חדר", ובישיבה. בנעוריו נפתח לספרות השכלה וספרות כללית, והחל לפרסם מיצירותיו לילדים ביידיש, עם צעדיו הראשונים כמורה ומחנך ברוח יהודית חדשה.

בשנת 1913 היגר בלבן לארצות הברית, והשתקע בפילדלפיה. התפרנס כסוחר זעיר, והשתתף דרך קבע בעיתוני היידיש באמריקה. בלבן כתב ופרסם שירת ילדים ביידיש, סיפורת, אגדות ומעשיות, והשתתף באופן קבוע בעיתונות שעסקה בענייני חינוך ולימוד יהודיים בארצות הברית.

סיפוריו כונסו בספר עברי, עם מבוא מאת דניאל פרסקי.

בתו ד"ר מרים בלבן היא כימאית, מומחית להתפלת מים ועורכת מדעית. בין היתר ייסדה בית דפוס אקדמי בישראל להפקת ספרים וכתבי עת מדעיים, היא עמיתת מחקר במרכז לפילוסופיה והיסטוריה של המדע באוניברסיטת בוסטון, העורכת-המייסדת של כתב העת Desalination: The International Journal on Science and Technology of Desalting and Water Purification (מאז 1966), מייסדת ומנהלת בית הספר הראשון לעריכה מדעית (באיטליה) ונשיאת הפדרציה הבינלאומית של עורכים מדעיים (IFSE).

ספרו בעברית
 זבֻלון ז' בלבן, מני קדם: אגדות ומעשיות לבנים ולאבות; עם הקדמה מאת דניאל פרסקי, פילדלפיה: ההסתדרות העברית, תש"ח.
 מהדורה ב: אירה: אסתר שקין, רחובות: בלבן, תשס"ב 2001.

קישורים חיצוניים
 קורות חיים

הערות שוליים

סופרים כותבי יידיש
משוררים כותבי יידיש
עיתונאים כותבי יידיש
משוררי ילדים כותבי יידיש
סופרי ילדים ונוער יידישאים
משוררי ילדים יהודים
משוררי ילדים אמריקאים
סופרי ילדים ונוער יהודים
סופרי ילדים ונוער אמריקאים
סופרים יהודים אמריקאים
משוררים יהודים אמריקאים
סופרי ילדים ונוער רוסים
אמריקאים שנולדו ב-1880
אמריקאים שנפטרו ב-1949